CELEX: 62007FN0075
Language: ro
Date: 2007-07-29 00:00:00
Title: Cauza F-75/07: Acțiune introdusă la 29 iulie 2007 — Brown și Volpato/Comisia Comunităților Europene

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/30
            
         Acțiune introdusă la 29 iulie 2007 — Brown și Volpato/Comisia Comunităților Europene
   (Cauza F-75/07)
   (2007/C 235/55)
   Limba de procedură: franceza
   Părțile
   
      Reclamanți: Colin Brown (Bruxelles, Belgia) și Alberto Volpato (Moscova, Rusia) (reprezentanți: B.Cortese și C. Cortese, avocats)
   
      Pârâtă: Comisia Comunităților Europene
   Concluziile reclamanților
   
               —
            
            
               anularea deciziei Comisiei Comunităților Europene publicată în Informații administrative (Informations administratives) nr. 55-2006 din 17 noiembrie 2006 întrucât i-a promovat pe reclamanți la gradul AD 9, treapta 1, în temeiul exercițiului de promovare 2006;
            
         
               —
            
            
               în măsura necesară, anularea deciziilor Comisiei din 23 aprilie 2007, întrucât prin acestea au fost respinse reclamațiile formulate de reclamanți;
            
         
               —
            
            
               obligarea Comisiei la plata cheltuielilor de judecată.
            
         Motivele și principalele argumente
   Reclamanții, funcționari ai Comisiei, contestă decizia prin care sunt promovați, în temeiul exercițiului de promovare 2006, la gradul AD 9, un grad nou, introdus de la 1 mai 2004 între gradele AD 8 (fost A 7) și AD 10 (fost A 6). Aceștia susțin că nu ar fi trebuit să fie promovați la gradul AD 9, ci la gradul AD 10, astfel cum s-a procedat în cadrul exercițiului de promovare 2004 pentru funcționarii care, ca și reclamanții, la 30 aprilie 2004 erau încadrați în gradul A 7 și erau promovabili la gradul superior A 6.
   Reclamanții invocă motive foarte asemănătoare cu primul și al treilea motiv invocate în cauza F-105/06 (1).
   
      (1)  JO C 281, 18.11.2006, p. 45.